Asustusüksus
Asustusüksus on omavalitsusüksuse asustuslik jaotis. Eestis loeti enne 2017. aasta haldusreformi asustusüksuse liikideks asula (valdades) ja asum (linnades). Haldusreformi järel võivad ka omavalitsuslikud linnad asulateks jaguneda ning asumeid ei loeta enam asustusüksusteks. Eesti asustusüksused kuuluvad Eesti haldus- ja asustusjaotuse klassifikaatorisse (EHAK). 2003. aastal oli Eestis 4660 asustusüksust. 2024. aastal on Eestis 4714 asustusüksust.